open-index/open-wikipedia-markdown huggingface dataset:
Ildgrubaffæren

**Ildgrubaffæren** fant sted ved Ildgrubfossen kraftstasjon i Nord-Rana den 5. april 1943. Bakgrunnen var radiosenderen **Crux II**, som den norske motstandsbevegelsen benyttet til å kontakte Secret Intelligence Service (MI6) i London. Senderen ble kjørt til kraftstasjonen om natta, sommeren 1942, av Alf Andreas Øverli, med Arne Pedersen, Ole Hoff Snefjellå og Erling Moe som påsittere.

## Historien
Den 5. april 1943 fikk okkupasjonsmaktens nazi-utnevnte politi i Mo i Rana meldinger om ulovlige radiosendere i kraftstasjonens vokterbolig, og muligens også et våpenlager.

Tre tyske utsendinger fra Gestapo kom til boligen 5. april 1943 og der var Birgit Jakobsen (Molla), hennes ektemann Normann Jakobsen, broren Petter Gruben, fire bekjente fra nabogårdene, bestemoren og spedbarnet Gunn. 

Petter Gruben kom seg unna ved å hoppe ut soveromsvinduet i 2. etasje, skjøt de to politisoldatene som holdt vakt og varslet naboene om det som var skjedd. Molla saboterte telefonen, og den tredje tyskeren hoppet ut vinduet og forsvant i retning nærmeste nabogård. Petter Gruben kom tilbake og varslet søsteren og Normann at de må ta med seg Gunn og rømme til Sverige for så å storme ut for å hente ski. Ute ble Petter Gruben skutt og drept av den ene tyskeren, som var såret og hadde gjemt seg i uthuset. 

Med tynne klær og nesten uten mat brukte de syv dager i uvær over fjellet til Sverige. Underveis mistet de barnet, som hadde falt ut av ryggsekken, men fant det igjen. Molla og Normann Jakobsen måtte amputere deler av føttene på grunn av frostskader og ble liggende seks måneder på sykehus, mens babyen de bar med seg kom fra det uten varige skader.

Etter denne episoden oppdaget Gestapo radiosendere, sprengstoff og gevær lagret ved kraftstasjonen.

Razziaen førte også til at folk ble arrestert etter startlista til et skirenn, hvor motstandsfolk hadde deltatt. Deriblant ble *Holger Møllersen*, den yngste broren til Hans Møllersen, og 21 (22?) andre arrestert og sendt til konsentrasjonsleiren Sachsenhausen. Alle kom tilbake i mai 1945.

## Involverte
* 
* 
* 
* 
* 
* 
* Tore Snefjellå
* 

## Referanser
Christopher Bruun

**Christopher Arnt Bruun** (1839–1920) var prest i Den norske kirke. På side 16 i Vegard Slettens bok *Christopher Bruun : einsleg stridsmann* gis det uttrykk for at han kan ha vært modellen for Henrik Ibsens rollefigur Brand, og skal ha vært preget av en innbitt fasthet samtidig som han stadig ble grepet av tvil.

Bruun var akademikersønn fra Kristiania, men moren ble tidlig enke og måtte flytte til Hedemarken med tre små barn.

Allerede som elleveåring opplevde han en moralsk vekkelse, da en kamerat begikk en lettsindig handling. Han reiste som ung mann til Roma, og hans kristne tro ble styrket da han ble grepet av historien om de første kristne i byen.

Under krigen mellom Danmark og Preussen/Østerrike lot han seg verve som menig soldat, og han uttrykte stor skuffelse over de som ikke fulgte ham i dette.

Senere ble han en ledende skikkelse i folkehøgskolebevegelsen, han grunnla selv en folkehøgskole sammen med andre i 1867. Den lå i Sel i Gudbrandsdalen, men ble senere flyttet til Vonheim i Gausdal ikke langt unna Aulestad der Bjørnstjerne Bjørnson bodde. De to kom først godt overens, men etter en opphetet diskusjon om helvete falt de ut av det med hverandre.

Bruun ble redaktør i tidsskriftene *For frisindet Christendom* og *For [[Kirke og Kultur]]*, som han brukte til å spre sine meninger. Han var blant annet dypt rystet over at en notorisk utro konge var kirkens overhode, og kalte dette en «himmelropende uhyrlighet». I 1905 stod han på svenskekongens parti, og reiste til Danmark for å få trykt *Til det norske Folk*, et opprop mot unionsoppløsningen, fordi ingen i Norge ville utgi det. Vegard Sletten forteller på side 430 i *Christopher Bruun : einsleg stridsmann* at «1000 eksemplar vart sende på omvegar til Christiania og for det meste delte ut kring i husa. Litt vart og selt i Christiania og i København.».

Gjennom ekteskapet med Kari Skar (1851–1924) var han bestefar til Vegard Sletten og ble svoger til Matias Skard og Johannes Skar, samt onkel til Bjarne, Eiliv, Olav og Sigmund Skard.  

## Bibliografi
* Chr. Bruun. *Folkelige Grundtanker*. Hamar 1878.
* *Foredrag i Oftedalssagen : holdt i Bethania 7de December 1891* (Stavanger, 1891)
* *Tre Foredrag for de Vakte* (Kra., 1891)
* *Om Freds- og Forsvarssagen* (Chra., 1895)
* *Om Jesus som menneske* (Kra., 1898)

## Referanser


## Eksterne lenker
* 
* «Folkehøyskole» på SNL.no
* Digitaliserte bøker av Bruun hos Nasjonalbiblioteket.
Berkåk stasjon

**Berkåk stasjon** er en jernbanestasjon på Dovrebanen. Stasjonen ligger ved tettstedet Berkåk i Rennebu kommune. Stasjonen ble offisielt åpnet i 1921 da Dovrebanen ble tatt i bruk. 

Stasjonen ble provisorisk drevet under navnet *Birkaaker* en kort periode fra 23. desember 1915 etter at strekningen Berkåk–Støren var ferdigbygd. Siden 1968 er den fjernstyrt. Stasjonen betjener både fjern- og regiontrafikk og har bussforbindelse i retning Orkanger. Stasjonen har to gjennomgående jernbanespor, men plattform kun ved sporet nærmest stasjonsbygningen. Plattformen og stasjonsområdet ble hhv. forlenget og oppgradert sommeren 2021.

## Referanser


## Litteratur
* 
* 

## Eksterne lenker
Støren stasjon

**Støren stasjon** er en jernbanestasjon som ligger ved tettstedet Støren i Midtre Gauldal kommune. Stasjonen ligger ved splittelsen mellom Dovrebanen og Rørosbanen, hvor førstnevnte går i sørgående retning via Gudbrandsdalen til Østlandet, mens den sistnevnte fører banen gjennom Østerdalen til Østlandet. Nordover går begge banene i samme elektrifiserte spor til Trondheim S, som ligger rundt 52 kilometer lenger nord. 

Stasjonen ligger 66 meter over havet mens avstanden til Oslo S er 501,20&nbsp;km. Avstanden til Oslo S over Røros er på 510,37&nbsp;km. Støren blir betjent av regionale tog på Rørosbanen og ekspresstog på Dovrebanen av SJ Norge.

## Stasjonens historie

Stasjonen ble åpnet i 1864 da strekningen Trondhjem–Størenbanen stod ferdig og stasjonsbygningen var tegnet av Georg Andreas Bull. Støren ble tilknyttet Rørosbanen sørfra i 1877 og mot Dovrebanen i 1921. På samme tid ble også sporbredden konvertert fra smalspor til normalspor.

Stasjonsbygningen brant ned i forbindelse med krigshandlingene våren 1940, og ny stasjonsbygning ble reist allerede i 1941 i funkisstil. I 1952 fikk bygningen påbygget en full etasje samt et tilbygg mot sør, mens den i 1954 fikk et nytt påbygg på 6,5 meter, også det vendt mot sør.


## Litteratur
* 
* 
* 

## Eksterne lenker
Samarbeidsutvalg i grunnskolen

**Samarbeidsutvalg** forkortet *SU*  er et lovpålagt organ bestående av brukerrepresentanter som skal finnes ved alle grunnskoler i Norge. I noen kommuner har driftsstyret også rollen som samarbeidsutvalg.

Samarbeidsutvalet skal sikre brukermedvirkningen i styringen av skolen, og utvalget har rett til å uttale seg i alle saker som gjelder skolen. Samarbeidsutvalget kan også fungere som skolemiljøutvalg.

Utvalget skal bestå av to representantar for undervisningspersonalet, en for andre tilsatte, to for foreldreråd, to for elevene og to for kommunen. Dersom kommunen delegerer styringsoppgaver til samarbeidsutvalget, kan kommunen oppnevne flere representanter til utvalget.

Foreldreutvalget for grunnopplæringen (FUG) sier følgende: *[[Kommune]]n kan velge å oppnevne samarbeidsutvalget som styre for [[skolen]] etter § 11 i [[kommuneloven]]. Dersom kommunen oppnevner et annet styre for skolen enn samarbeidsutvalget, skal minst to representanter for [[foreldrerådet]] være med i styret. Ingen av gruppene [[elev]]er, tilsatte eller [[foreldre]] kan ha flertall i styret alene. [[Rektor]] har rett til å møte, tale og komme med forslag.*

## Referanser
Heimdal stasjon

**Heimdal stasjon** er en jernbanestasjon på dagens Dovrebanen. Da den ble åpnet i 1864, var den en stasjon på den smalsporte Trondhjem-Størenbanen, som fra 1877 ble del av Rørosbanen.

Stasjonen ligger ved tettstedet Heimdal rett sør for Trondheim by. Heimdal stasjon ble fjernstyrt i 1965, men beholdt billettsalget til rundt 2000. Fortsatt stopper alle persontog på stasjonen. Lokaltog til Steinkjer (Trønderbanen) og regiontog (Dovrebanen, Rørosbanen), med forbindelser til Værnes og Steinkjer trafikkerer stasjonen. Den var også en tid endestasjon for Nabotåget til Östersund samt et viktig knutepunkt for busstrafikken mot sør og vest. Stasjonen ligger 143 meter over havet og avstanden til Oslo S er 541,41&nbsp;km.

## Historie
Stasjonen ble åpnet 5. august 1864 på Trondhjem-Størenbanen, en isolert smalsporet (1067 mm) jernbanestrekning. Størenbanen ble så en administrativt del av Rørosbanen fra dennes åpning i 1877, Norges første stambane, dvs. den første som bandt flere landsdeler sammen. I 1921 ble den normalsporte (1435 mm) Dovrebanen fullført fram til Støren, og i årene rett forut ble Størenbanen ombygget til samme sporvidde (fullført 3. september 1919) og ble en del av Dovrebanen i stedet for Rørosbanen.

Stasjonen hadde lastehåndteringsanlegg, vanntårn og en grisbringe. 1. juli 1883 ble det åpnet poståpneri på stasjonen, der stasjonsmesteren fungerte som poståpner. 

En ny stasjonsbygning ble planlagt på slutten av 1940-årene, men den nåværende bygningen ble ikke ferdig før i 1960.

## Referanser


## Litteratur
*
* 
* 
* 

## Eksterne lenker
*
Otra Kraft

**Otra Kraft** DA er et energiproduksjonsselskap som eies av Skagerak Kraft (31,4&nbsp;%) og Å Energi (68,6&nbsp;%). Selskapets hovedkontor ligger på Rysstad i Valle kommune i Setesdal.

Selskapet eier tre kraftverk:
* Brokke kraftverk 
* Holen kraftverk 
* Skarg kraftverk

## Referanser


## Eksterne lenker
* Otra Kraft
Rektor

**Rektor** er en tittel med flere forskjellige betydninger, som har det til felles at de indikerer en akademisk eller religiøs eller politisk lederfunksjon. En rektors embete og funksjonstid kalles et *[[rektorat]]*. Ordet er hentet fra latin (*rector*) og betyr «hersker». Det latinske ordet *rector* er igjen hentet fra ordet *regere*, som på latin også fikk betydningen «lærer».

## Innen akademia
Rektor er den norske tittelen på det høyeste akademiske vervet ved mange universiteter og andre institusjoner innen høyere utdannelse. Rektor er ved de fleste universiteter et akademisk verv, som man blir valgt til for en begrenset periode. I de fleste tilfeller er bare universitetets professorer valgbare. En rektors stedfortreder blir gjerne kalt prorektor  eller viserektor. I Norge kan styret til institusjonen fastsette om rektor skal velges eller ansettes.

I Norge i dag, samt i store deler av Europa og Latin-Amerika, brukes tittelen rektor eller tilsvarende på andre språk. I Storbritannia og mange andre samveldestater er det vanlig å ha en *kansler* (*Chancellor*) som universitetets nominelle og seremonielle overhode, og en *visekansler* (*Vice-Chancellor*) som universitetets reelle øverste leder, tilsvarende en norsk rektor. *Kansler*-vervet er da et rent æresverv som kan innehas av en politiker, medlem av kongefamilien eller annen person som ikke har sitt daglige virke ved universitetet. En prorektor kan da ha tittelen pro-visekansler (*Pro Vice-Chancellor*) eller lignende. Kanslertittelen har også vært brukt på det europeiske kontinentet, og ble på 1800-tallet brukt i Norge på en måte som lignet på det britiske systemet, der *kansler* var en ren ærestittel. I USA kalles lederen for et universitet vanligvis president (*President*).

## Innen skolevesenet

Rektortittelen brukes i mange land om lederen for både grunnskoler og gymnasier. Det er vanlig at rektorer innen skolevesenet er ansatt. Til 1970-tallet ble rektortittelen i Norge anvendt på lederen for et gymnas. Lederen for en barneskole ble kalt overlærer og lederen for en ungdomsskole ble kalt bestyrer.

## Se også
* Rektor i norsk offentlig skole
* Universitets- og høgskolerektorer

## Referanser


## Eksterne lenker
* Utdanning.no sin yrkesbeskrivelse av rektor
Oppdal stasjon

**Oppdal stasjon** er en jernbanestasjon på Dovrebanen. Stasjonen ligger ved tettstedet Oppdal i kommunen med samme navn. Stasjonen ble offisielt åpnet i 1921 da strekningen Dombås – Trondheim sto ferdig. Den har svingskive og lokstall. Oppdal betjenes av alle fjerntog mellom Oslo og Trondheim er utgangsstasjon for ett daglig lokaltog til Trondheim. Den ligger 544 moh., mens avstanden til Oslo S er 429,28&nbsp;km. Busskorrespondanse til Sunndalsøra og Kristiansund.

Stasjonen ble drevet provisorisk en kort periode fra 15. desember 1919 etter at strekningen Oppdal – Gisna var ferdigbygd. 

## Referanser


## Litteratur
* 
* 

## Eksterne lenker
Rockefeller Oslo

**Rockefeller** er et konsertlokale beliggende i det historiske bygget Torggata Bad med publikumsinngang Mariboes gate 5B i Oslo sentrum. 

Rockefeller er en del av Auditorium AS, som også drifter John Dee, Sentrum Scene og Leiligheten. Rockefeller ble etablert i 1986 og er mest kjent for å avvikle et stort antall konserter, ofte med populær- og rockemusikk, og kulturarrangement med norske og internasjonale artister.

Rockefellers lokaler består av hovedsal, et stort galleri, et mindre øvre galleri og flere sidelokaler inkludert loungebar og har en kapasitet på 1300 publikummere. Takterrassen ved øverste galleri leder også inn til klubblokalet Leiligheten, hvor forskjellige klubbkonsepter avvikles, i tillegg til quiz. 

NRKs TV-program *[[TopPop]]* ble sendt fra konsertlokalet; programmet ble vist fra 1987 til 1989.

Rockefeller ved direktør Hans A. Lier fikk i 1997 Bjellesauprisen fra FONO for innsats for å presentere norske artister fra scenen gjennom flere år.

## Referanser


## Eksterne lenker
*
Gråvatnet (Rana)

**Gråvatnet** er en innsjø i Rana kommune i Nordland. Vatnet er en del av Helgåvassdraget og ligger vest for Helgåvatnet. Det har tilsig fra vannskillet mot Rødøy kommune i nord, og drenerer via Helgåga til sjøen i Nord-Sjona.

Vatnet er utilgjengelig og lite brukt. God bestand av fjellrøye.

## Referanser
Lomé

**Lomé** er hovedstaden i Togo. Den har 837&nbsp;437 innbyggere i 2011 (totalt 1&nbsp;570&nbsp;283 innbyggere i storbyområdet). og ligger helt sørvest i Togo, ved Guineabukten. Den er også landets handelssentrum og huser blant annet hovedkontoret til Den vestafrikanske utviklingsbanken (BOAD). Lomékonvensjonen, som er en serie avtaler mellom EU og tidligere europeiske kolonier, er oppkalt etter byen.

## Historie
Byen ble grunnlagt på 1700-tallet av Ewe-folket. Lomé var tidligere kjent som Bey Beach og ble hovedstad i Togo i 1897.

Byen opplevde sterk befolkningsvekst i den andre halvdelen av 1900-tallet og økte fra rundt 30&nbsp;000 i 1950 til 200&nbsp;000 i 1970.

I 1999 ble det underskrevet en fredsavtale for borgerkrigen i Sierra Leone i byen. Fredsavtalen ble ikke overholdt, og borgerkrigen fortsatte i enda to år.

## Geografi
Siden grunnleggelsen har byen vært bokset inn mellom lagunen i nord, Atlanterhavet i sør og Ghana mot vest.

## Demografi

## Galleri

Fil:Lomé rue.JPG|Gate i Lomé 
Fil:Grand marché de Lomé.jpg|Marked i Lomé 
Fil:Imagelomé20.jpg|
Fil:Lomé-Monument de l'Indépendance.jpg|Frihetsmonumentet  
Fil:Lomé-Palais des Congrès.jpg|Lomé kongressenter 
Fil:Voodo-fetischmarkt-Lomé.jpg|Marked 


## Referanser



## Eksterne lenker
*
GN

**GN** kan vise til:

* Air Gabon har IATA-flyselskapskode GN
* Giganewton, måleenhet
* Godfrey & Nash, bilmerke
* Great Northern Railway (USA), amerikansk jernbaneselskap
* Guinea, ISO 3166-1 alpha-2
** .gn, internett-toppnivå for guinea
Drammen videregående skole

**Drammen videregående skole** er en offentlig videregående skole etablert som *Drammen Lærde skole* i 1816. Dagens skole ligger på Strømsø i Drammen. Skoleeier er Buskerud fylkeskommune. Rektor er Hanne Merete Hagby. 

Skolen tilbyr i hovedsak studiespesialisering som utdanningstilbud. 

Skolen ble grunnlagt i 1816 og har hatt skiftet navn flere ganger. Den har i tillegg blitt kalt for Latinskolen etter Drammen latinskole. Skolen har hele tiden holdt til på Strømsø. De nåværende lokalene er fra 1956. Januar 2007 ble Drammen videregående skole slått sammen med Strømsø videregående skole. I januar 2012 flyttet skolene offisielt sammen på nye Drammen videregående skole på Marienlyst.

## Bilder

Drammen vgs.JPG|Skolebygningen sett fra veien.
Drammen vgs1.JPG|Skolebygningen sett fra Marienlyst.
DrammenVGS2.JPG|Skolebygget etter at ombyggingen var ferdig i 2012.
Drammen sentrum september 1969.tif|Skolebygget sett fra fly i 1969, 13 år etter byggingen.


## Eksterne lenker
* Hjemmeside for Drammen videregående
Helse Nord

**Helse Nord RHF** er et av den norske stats fire regionale helseforetak (RHF). Helse Nord er den offentlige spesialisthelsetjenesten i Nord-Norge og på Svalbard. Administrasjonen i Helse Nord ligger i Bodø. Marit Lind er foretakets administrerende direktør. Gunnar Alskog er fra 9.&nbsp;januar 2026 foretakets styreleder.

Formålet til Helse Nord RHF er å sørge for at befolkningen i Nord-Norge og på Svalbard får nødvendige spesialisthelsetjenester.

## Bakgrunn
De regionale helseforetakene i Norge ble stiftet 1. januar 2002 da staten overtok ansvaret for den offentlige spesialisthelsetjenesten fra fylkeskommunene. Helse Nord skal være en regional institusjon med en tydelig nordnorsk profil. Helse Nord velger samarbeid mellom enheter og nivåer som hovedstrategi. Helse Nord RHF skal oppfylle målsettinger gitt av nasjonale myndigheter. 

## Formål
Helse Nord RHF skal samordne virksomheten i de helseforetakene det eier, med sikte på en samlet sett hensiktsmessig og rasjonell ressursutnyttelse.

### Ansvarsområder
Helse Nord RHF skal fastsette hvilke virksomheter som skal løse de enkelte hovedoppgavene innenfor områdene:

* helsefremmende og forebyggende arbeid
* helsemessig og sosial beredskap
* rehabilitering og habilitering
* somatisk (fysisk) helsetjeneste
* psykisk helsevern
* tverrfaglig spesialisert behandling for rusmiddellidelser
* laboratorie- og radiologiske tjenester
* syketransport, ambulansetjeneste og nødmeldetjeneste
* apotektjeneste på sykehus

### Hovedoppgaver
Hovedoppgavene som Helse Nord RHF skal legge til rette for, planlegge, organisere og fremme innenfor regionen er:

* pasientbehandling
* utdanning av helsepersonell
* forskning
* opplæring av pasienter og pårørende
* utvikling av medisinsk praksis, pleie og kompetanseutvikling

### Samarbeid
Helse Nord RHF skal sørge for at det etableres nødvendig samarbeid med og veiledning overfor kommunene slik at pasientene sikres et helhetlig helse- og sosialtjenestetilbud. Det samme gjelder i forhold til samarbeidspartnere som blant annet det statlige barne- og familievern, samt øvrige aktuelle statlige ansvarsområder.

Helse Nord RHF skal sørge for at det etableres nødvendig samarbeid med universitetet og høgskole og andre relevante institusjoner med hensyn til disse oppgavene.

Helse Nord RHF skal ta initiativ til og medvirke til samarbeid med andre regionale helseforetak når dette er egnet til å fremme de regionale helseforetakenes formål og løsning av hovedoppgavene.

### Andre enheter
Senter for klinisk dokumentasjon og evaluering (SKDE) er også organisert sammen med administrasjonen Helse Nord RHF, men som egen enhet.

## Ledere

### Administrative direktører

* Marit Lind

### Styreledere

* ?–?: 
* 2018–2026: Renate Larsen
* 2026–: Gunnar Alskog

## Underliggende helseforetak
Helse Nord  er organisert i seks helseforetak, som har egne styrer og er selvstendige rettssubjekter:

* Finnmarkssykehuset
* Universitetssykehuset Nord-Norge
* Nordlandssykehuset
* Helgelandssykehuset
* Sykehusapotek Nord
* Helse Nord IKT

## Referanser


## Eksterne lenker
*
Høgtuvbreen

**Høgtuvbreen** er en isbre i den vestlige delen av Rana kommune og den sørøstlige delen av Rødøy kommune i Nordland fylke. Det høyeste punktet er nå isfritt, 1294 meter over havet.

Breen dreneres gjennom Helgåvassdraget, Holmvassdraget og Langvassåga/Ranavassdraget i Rana kommune, og gjennom Gjervalelva og  Storelva i Melfjorden i Rødøy kommune.

## Referanser
Folkeslagminnesmerket

**Folkeslagsminnesmerket** (*Völkerschlachtdenkmal*) er et 91 meter høyt minnesmerke over folkeslaget i Leipzig i 1813. Slaget var en del av det som i Tyskland kalles «befrielseskrigen».   Napoleon ble beseiret av de allierte styrkene fra Østerrike, Preussen, Russland og Sverige. Monumentet er oppført på det stedet der kampene fant sted. 

Monumentet er synlig på lang avstand, og er verdens største minnesmerke. 

Dikteren Ernst Moritz Arndt fikk ideen til monumentet bare ett år etter at slaget hadde stått. I 1894 ble det startet en innsamlingsaksjon til byggingen og i 1898 ble grunnsteinen lagt. Monumentet ble innviet i 1913 på hundreårsdagen for slaget. Det veier 300 000 tonn og det er 500 trappetrinn til utsiktsplattformen. Artiktekt var Bruno Schmitz.

Inne i kuppelen i den såkalte *Ruhmeshalle* er ryttere i fullstørrelse avbildet. De fire ti meter høye vokterne av de døde skal personifisere de tyske folkedyder: Tapperhet, fasthet i troen, folkekraft og offervillighet.

Figuren på basisen fremstiller erkeengelen Mikael, som mange soldater regnet som sin vernehelgen.

Bygget er i sin inndeling orientert mot et tempel, med forhall, hovedsal og helligdom. Det inneholder også symboler fra frimureriet.

Monumentet ble hardt skadet i april 1945, da en gruppe SS-soldater forskanset seg i krypten, og måtte drives ut med artilleri. I 2013 var ti års restaurering avsluttet, og bygningen stod ferdig til 200-årsdagen for slaget. 

## Referanser


## Eksterne lenker
* www.voelkerschlachtdenkmal.de
Helgelandssykehuset

**Helgelandssykehuset HF** (sørsamisk: *Helgelaanten skïemtjegåetie*) er et av fire helseforetak i Helse Nord RHF. Foretaket har sitt virkeområde på Helgeland i Nordland.

Det består av en rekke enheter som ble slått sammen 1. januar 2002 i forbindelse med statlig overtakelse av spesialisthelsetjenesten.
Det er to somatiske lokalsykehus i Mo i Rana og Sandnessjøen, samt to distriktsmedisinske sentere (DMS) i Brønnøysund og Mosjøen.  I tillegg er det behandlingstilbud innen psykisk helse og rus i alle byer.

All virksomhet i Helgelandssykehuset er tuftet på verdiene kvalitet - trygghet - respekt. Verdiene skal prege måten sykehuset møter pasienter, pårørende, ansatte og samarbeidspartnere.   

Helgelandssykehuset.no

## Pasientbehandling
Pasientgrunnlaget til helseforetaket er cirka 78 000 mennesker.  Av Helgelands 18 kommuner er det kun Bindal kommune som ikke sokner til Helgelandssykehuset. Folk fra Bindal kommune får sin spesialhelsetjeneste fra Helse Nord-Trøndelag. Gjennom pasientfokus og samhandling skal helseforetaket sikre et trygt og framtidsrettet tjenestetilbud basert på verdier som kvalitet, omsorg og respekt.

Befolkningsgrunnlag per 1. januar 2020:

Behandlinger og undersøkelser i Helgelandssykehuset

## Avdelinger
Klinikker og avdelinger i Helgelandssykehuset

## Historie
Da helseforetaket Helgelandssykehuset HF ble opprettet 18. desember 2001, bestod det av tre somatiske lokalsykehusenheter i Sandnessjøen (hovedsykehus), Mosjøen og Mo i Rana samt et distriktsmedisinsk senter (DMS) i Brønnøysund.

Styret i Helgelandssykehuset HF besluttet 28. mai 2013 å starte utredning av framtidig somatisk sykehusstruktur på Helgeland.

Den 28. november 2019 foreslo styret i Helgelandssykehuset HF å erstatte disse tre somatiske sykehusene med ét enkelt somatisk sykehus i Sandnessjøen. Denne foreslåtte strukturen gikk under navnet «Nye Helgelandssykehuset». Den 27. januar 2020 kl 12 besluttet daværende helse- og omsorgsminister Bent Høie at det skal være to, og ikke et, akuttsykehus på Helgeland. Et hovedsykehus ble foreslått i Sandnessjøen og et mindre sykehus i Mo i Rana. Lokalsykehuset i Mosjøen ble foreslått nedlagt.

Sykehuset i Mo i Rana ble bevart som et sykehus for Nord-Helgeland; men i Sør-Helgeland, sør for Korgfjellet, fortsatte lokaliseringsstriden mellom Sandnessjøen og Mosjøen. Deriblant ble det foreslått å bygge et nytt hovedsykehus på Tovåsen i Leirfjord. I et styremøte 19. juni 2024 vedtok Helse Nord å beholde to akuttsykehus på Helgeland, et i Sandnessjøen og et i Mo i Rana. Noen tjenester skal i tillegg være i Mosjøen. Skillet mellom *hovedsykehus* og *mindre sykehus* var opphørt.

Fra 15. september til 7. oktober 2025 ble akuttfunksjonene overført fra Mosjøen til Sandnessjøen og Mo i Rana, og to akuttsykehus var en realitet. Lokalsykehuset i Mosjøen var omdannet til et distriktsmedisinsk senter (DMS).




## Referanser


## Eksterne lenker
* Helgelandssykehusets egne nettsider
Pentatomoidea

* breiteger
* tornteger
* Scutelleridae
* Cydnidae

**Pentatomoidea** er en større gruppe av tegene som tilhører nebbmunnene. Foruten tegene består nebbmunnene av plantesugere (Homoptera).

Navnet er oversatt fra *Penta* som betyr *fem*, og henviser til at de fleste landlevende tegene i denne gruppen har fem ledd i antennen. Den tropiske familien Tessaratomidae har imidlertid bare fire ledd ("pentatoma" betyr fem-delt, "tessaratoma" fire-delt). Andre grupper med teger har bare fire antenneledd. Et unntak er familien Hebridae, med 2 vannlevende arter i norge.

Det er i Norge funnet 33 arter av Pentatomoidea.

## Utseende

Pentatomoidea er brede og ofte kraftig bygde teger, gjerne med sterke farger på kroppen. De har alle fem følehornsledd.

## Levevis
Pentatomoidea lever på jordoverflaten, på planter og trær. Pentatomoidea har sugende munndeler og lever av plantesaft fra planter og trær.

De fleste artene finnes i varmere strøk.  Bare et fåtall finnes i Norge.

Flere arter overvintrer som voksne (*imago*) og de påtreffes derfor om sein-sommeren, utover høsten og tidlig om våren.

Pentatomoidea har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.

## Systematisk inndeling
Norsk entomologisk forening har også utgitt en rekke insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg de norske Pentatomoidea.
 
Et latinsk familienavn ender med *...idae*, og et navn på en overfamilie på  *...oidea*.

Det er i Norge funnet 33 arter Pentatomoidea. De er alle plassert i de fire familiene breiteger, tornteger, Scutelleridae, Cydnidae.

* **[[Ekte insekter]]** (Ectognatha)
** **[[Vingede insekter]]** (Pterygota)
*** **Neoptera** («nyvinger»)
**** Nebbmunner (Hemiptera)
***** delgruppe **[[plantesugere]]** (Homoptera) (parafyletisk)
***** delgruppe **[[teger]]** (Heteroptera) 
****** gruppe **[[Trichophora]]**
******* Overfamilien Pentatomoidea
******** Familiene tornteger (Acanthosomatidae), Aphylidae, Canopidae, Cydnidae, Dinidoridae, Lestoniidae, Megarididae, Breiteger (Pentatomidae), Phloeidae, Plataspididae, Saileriolidae, Scutelleridae, Tessaratomidae, Thaumastellidae, Urostylididae

## Kilder
* Ottesen, P.S. (red.) 1993 *Norske Insektfamilier og deres artsantall*. NINA utredning 055, 40 sider.
* Hågvar, Sigmund. 1984. *Norske Breiteger. Overfamilie Pentatomoidea.* Norsk entomologisk forening, Norske Insekttabeller 5, 15 sider.

## Eksterne lenker
* 
* Norsk Entomologisk forening – for deg som vil lære mer om insekter.
Papirbredden

**Papirbredden** er Drammens kunnskapspark og campus for Universitetet i Sørøst-Norge, Innovasjon Norge og Drammensbiblioteket.

Papirbredden ligger på det gamle fabrikkområdet til Union papirfabrikk langs elven på Strømsøsiden i Drammen sentrum. *Kunnskapsparken* omfatter ca. 20&nbsp;000 m² i flere bygninger over 7 etasjer, og ble ferdigstilt i desember 2006.

Prosjektet Papirbredden ble tildelt Norsk Stålkonstruksjonspris for 2007. Senere fikk konstruksjonen internasjonal anerkjennelse med prisen European Steel Design Award 2007.

Papirbredden – Drammen kunnskapspark eies av Entra eiendom (60 prosent) og Drammen Eiendom KF  (40 prosent). 

## Historie
I desember 2004 vedtok Drammen kommunestyre å kjøpe tomta som Papirbredden ligger på i dag (Grønland 58) sammen med tomta på andre siden av gata (parkeringsplassen). Drammen vedtok samtidig å inngå en partnerskapsavtale med Entra eiendom og de opprettet selskapet som i dag heter Papirbredden Eiendom. I januar 2007 kjøpte selskapet også det gamle fyrhuset (Grønland 56) som står på plassen for Papirbredden og kulturhuset Union Scene (Grønland 60).

## Papirbredden 2
29. oktober 2010 ble det gitt igangsettelsestillatelse for byggeprosjektet, og 24. august 2012 ble Papirbredden 2, hus 1 offisielt åpnet av miljøvernminister Bård Vegar Solhjell. Papirbredden 2 består av to separate bygg, hvor det ene på ca. 8&nbsp;500 kvadratmeter ferdigstilles først.  
Hele Papirbredden 2 er planlagt for i underkant av ca. 25&nbsp;000 kvadratmeter kontor, undervisningslokaler og parkering. Papirbredden 2 er et av Norges første kontorbygg bygget som passivhus. Bygget er et forbildeprosjekt i FutureBuilt, som har som visjon å vise at det er mulig å utvikle byoområder og arkitektur med høy kvalitet. LPO er arkitekter for Papirbredden 2.

## Papirbredden 3
Hus 2 av Papirbredden 2 har senere endret navn til Papirbredden 3, og sto ferdig høsten 2015. Husbanken flyttet inn i de øverste etasjene i starten av august, Papirhuset flyttet inn i slutten av 2017 og de andre lokalene fortsetter å fylles opp.

## Referanser


## Eksterne lenker
* Nettsted for Papirbredden – Drammen kunnskapspark
* Nettsted for Papirbredden 2
* ''Entra eiendoms nettside om Papirbredden''
* http://www.futurebuilt.no/
IFA

**IFA** er en salt lakrispastill produsert av Nidar.

## Historie
IFA ble første gang lansert i 1930 av sjokoladeprodusenten ASOLA (AS O. Larsen) og fikk sitt navn etter initialene til operasangeren Ivar F. Andresen. I 1968 overtok Kiellands dropsfabrikk salget av IFA, og etter at denne fabrikken ble kjøpt i 1975 er det Nidar som står for produksjonen. 

Den første utgaven av pastillen var søt lakris, den nåværende versjonen med saltlakris ble ikke lansert før på slutten av 1950-tallet. Fremdeles står Ivar F. Andresens anbefaling å lese bak på pakken:

«*Blandt dens fornemste egenskaper er først og fremst den, at den forebygger tørrhet i hals og svelg. Jeg kan paa det varmeste anbefale denne pastill til sangere, talere, røkere og sportsmenn. [[Dresden]] N. 5-11-30*»

IFA ble blant annet brukt som sponsor for åpningen av Den Norske Opera i 2008.

## Varianter
I september 2006 ble det lansert en ny, stor, sukkerfri IFA-pastill. Store IFA kommer i tre smaker: søt lakris, pepper-lakris og jordbær-lakris.
I september 2008 ble også Store IFA med appelsinsmak lansert. Pepper-versjonen har siden gått ut av produksjon. 

I april 2012 ble det lansert en IFA-variant med eukalyptussmak, som heter "Euka-Lakris"

## Eksterne lenker
* Om IFA på Nidars hjemmesider
Kiellands dropsfabrikk

**Kiellands dropsfabrikk** var en godteriprodusent i Oslo fram til 1975.

Fabrikken ble åpnet 5. mars 1891 av Erling Kielland, som tidligere hadde jobbet ved en sjokoladefabrikk i Hamburg. Fabrikken holdt lenge til i lokaler i Tøyengata 33 i Oslo.

Bedriften ble organisert som aksjeselskap i 1938 under navnet **Kiellands Fabrikker A/S**. I 1975 ble fabrikken kjøpt opp av Nidar. 

Det mest kjente produktet fra Kiellands Dropsfabrikk er Laban Seigmenn. Kongen av Danmark og Tos var også kjente merker.

I 1950-årene inngikk bedriften avtale med apotekeren på Skillebekk om å produsere hans produkt «Eukament halspastiller». Pastillene inneholdt ingredienser som gjorde at de bare kunne selges på apotek, og volumet var derfor begrenset. I 1960 endret apotekeren oppskriften slik at Eukament kunne selges over alt, og salget mangedoblet seg. I 1960 ble også «DOC halspastiller» lansert.

Fontana Mineralvannfabrikk var et datterselskap.

I 1965 fikk bedriften agenturet for engelske Rowntree Macintosh, m. bla. After Eight i kolleksjonen. Omtrent samtidig overtok de salgansvaret for Ditlef Martens AS kjeks og makaroniprodukter. Bedriften gikk godt, og det ble besiktiget tomt på Elverum med plan om bygging av ny fabrikk. Erling Kiellands bortgang satte en stopper for alle planer. Aksjonærene solgte bedriften til Nidar AS i 1975.

## Referanser


## Eksterne lenker
*
Grønn Hverdag

**Grønn Hverdag** var et nettverk av enkeltpersoner, organisasjoner og virksomheter i Norge med miljøvennlig forbruk som mål. Nettverket hadde i 2006 44 000 enkelthusholdninger og 14 større, frivillige organisasjoner som deltakere. En del kommuner brukte Grønn Hverdag til å organisere innbyggerne i lokalt miljøarbeid. Grønn Hverdag ble lagt ned i 2014. Naturvernforbundet og Framtiden i Våre Hender tok over og videreførte arbeidet. 

## Historikk
Forløperen for Grønn Hverdag var **Miljøheimevernet**, som ble stiftet i 1991 etter initiativ fra Dag Hareide i Norges Naturvernforbund og Felleskampanjen for jordas miljø og utvikling. Organisasjonen ble støttet av Miljøverndepartementet og 17 frivillige organisasjoner. Hensikten var å spre opplysning for å få enkeltmennesker til å forplikte seg til mer miljøvennlig atferd. Miljøheimevernet skiftet navn til Grønn Hverdag i 2003. Daglig leder i Miljøheimevernet var i mange år Dag Endal.

Tone Granaas var daglig leder av virksomheten fra 2006 til 2012.

## Aktiviteter
Grønn Hverdag oppfordret husholdninger til «en nasjonal miljødugnad» gjennom å avlegge et «miljøløfte», det vil si en egenerklæring om at en vil velge miljøriktige løsninger på en rekke spesifiserte punkter som gjelder innkjøp, bruk og avfallshåndtering. Grønn Hverdag publiserte forbrukertester og ga praktiske råd om forbruk gjennom medlemsbladet *Grønn Hverdag magasin* og på nettstedet www.gronnhverdag.no.

## Organisering
Grønn Hverdag hadde hovedkontor i Miljøhuset Grensen 9 i Oslo og regionkontorer i Kristiansand, Trondheim og Tromsø. Nettverkets øverste organ var Rådet, som besto av representanter for alle deltakerorganisasjoner. Mellom rådsmøtene ble Grønn Hverdag ledet av et styre. 

### Rådsorganisasjoner
Grønn Hverdag var støttet av 14 større organisasjoner:
* Den Norske Turistforening
* Den norske kirke (Kirkerådet)
* Det Norske Hageselskap
* Foreningen Norden
* Framtiden i våre hender
* Norges Bygdekvinnelag
* Norges Bygdeungdomslag
* Norges Idrettsforbund og Olympiske Komité
* Norges Kvinne- og Familieforbund
* Norges Naturvernforbund
* Norges speiderforbund
*Det Kongelige Selskap for Norges Vel
* Norske Boligbyggelags Landsforbund
* Norske Kvinners Sanitetsforening
* OIKOS – Økologisk Landslag

## Eksterne lenker
* Grønn Hverdag
* Liste over deltakende organisasjoner
JPEG

**JPEG** (ofte forkortet til JPG) er et elektronisk bildeformat utviklet av Joint Photographic Experts Group. Dette bildeformatet bruker en komprimeringsmetode med kvalitetstap, kalt destruktiv komprimering, men til gjengjeld blir filene som oftest mye mindre enn ved bruk av bildeformater med tapsfri komprimering. Dette formatet blir derfor ofte brukt ved lagring av digitale fotografier, spesielt fotografier til bruk på Internett.

Komprimeringsmetoden til JPEG gjør det uegnet til lagring av tegninger med skarpe kanter eller linjer. For lagring av slike typer bilder brukes vanligvis bildeformatene PNG eller GIF, som lagrer bilder uten kvalitetstap.

## Referanser


## Eksterne lenker
*
Miljøjournalen

***Miljøjournalen*** var et aktualitets- og fagtidsskrift om miljøspørsmål. Bladet ble utgitt av Norges Naturvernforbund i perioden 2005–2009, med 11–12 nummer i året. 

*Miljøjournalen* var medlem av Den Norske Fagpresses Forening. 

Redaktør 2005–2007 var Audun Garberg. Redaktør fra 2008 var Kristian Skjellum Aas. Andre ansatte redaksjonsmedlemmer i bladets utgivelsesperiode var Tor Bjarne Christensen, Martin Ødegaard, Elisabeth Kirkeng Andersen og Pernille Berg.

I 2009 ble *Miljøjournalen* slått sammen med *[[Natur & miljø]]*.

*Miljøjournalen* er etterfølgeren til *[[Natur&Miljø Bulletin]]*, som ble startet i 1989. Tidligere redaktører er Gunnar Bolstad, Ragnhild Sved, Jon Knut Berg og Ole Petter Pedersen.
Nortaxa

**Nortaxa – Norsk taksonomisk register**, i tidsrommet 2009–2024 kjent som **Artsnavnebasen**, er et register for forvaltning av navn og taksonomi. Registeret inneholder blant annet en søketjeneste for vitenskapelige navn på alle arter funnet i Norge, samt en del utenlandske arter. I tillegg inneholder registeret norske populærnavn på bokmål (nb), nynorsk (nn) og nordsamisk (se) på mange av artene. Registeret driftes av Artsdatabanken og holder til i Trondheim.

Artsnavnebasen ble opprettet i september 2009 og driftet av Artsdatabanken fram til 2024, da registeret og redigeringsverktøyene ble erstattet med et nytt register, kalt «Nortaxa».

Registeret er bygget opp hierarkisk, der hver art, familie, orden, klasse og rekke har sin entydig definerte plassering i systemet.

Artsnavnene samles inn, kureres, kvalitetssikres og tilrettelegges av navneredaktører og administratorer fra Artsdatabanken. Dette er fageksperter fra vitenskapelige institusjoner i Norge.

## Referanser




## Eksterne lenker
* 
*  Artsdatabanken
Merseburg

**Merseburg** er en by i landkretsen Saalekreis i den tyske delstaten Sachsen-Anhalt. Den ligger ved elva Saale, ca. 15 kilometer sør for Halle.

## Vennskapsbyer
* Châtillon, Frankrike
* Genzano di Roma, Italia
* Bottrop, Tyskland
## Referanser

## Eksterne lenker
*
Tyrigrava

**Tyrigrava Pub og Kro** (tidligere Tyrigrava Kafe og Restaurant) er et serveringssted ved Gjersjøen (Oppegårds drikkevann), rundt 20&nbsp;km sør for Oslo ved Gamle Mossevei. 

Veien ble bygd i perioden 1857–1860 og Tyrigrava ble etablert i 1860-årene som herberge og hvilestue for varetransport til og fra Oslo. Bygningene brant ned i 1932, men ble raskt bygget opp igjen som murbygning og ble gjenåpnet året etter, da i tre etasjer med takrestaurant på toppen. Etter andre verdenskrig ble stedet et populært sted for syklende og bilende gjester fra Oslo. Om sommeren var det bading i Gjersjøen, om vinteren skirenn, travløp og skytterstevner. Etter hvert fikk stedet en mekanisk hånddrevet bensinpumpe med måleglass, det er ikke dokumentert at den har vært i bruk (Esso).

Tyrigrava har siden 1950-tallet vært et samlingspunkt for amcar- og MC-miljøer.

Tradisjonelt har amcar-miljøet treff hver første tirsdag i måneden, mens MC-miljøet treffes hver onsdag. AmCar Follo bruker stedet som møtested hver tirsdag året rundt. I sommerhalvåret kan man hver onsdag se opptil hundrevis av motorsykler stå utenfor kroen. På midten av 1950-tallet begynte amcar- og MC-miljøet å vanke her. Siden har det bare blitt mer og mer. På en onsdagskveld på sommerstid, som er kvelden for mc-folket, så kan det være flere hundre motorsykler på utsiden, og enkelte ettermiddager og kvelder har over ett tusen vært innom.

Tyrigrava har navnet etter tjærebrenning, noe stedet var kjent for på 1700-tallet.

## Referanser


## Eksterne lenker
* Tyrigrava
* Siste dag på Tyrigrava kro
Peter Severin Steenstrup

**Peter Severin Steenstrup** (født 29. november 1807, død 17. februar 1863) var en norsk sjøoffiser (orlogskaptein), oppfinner og fabrikkeier. 

## Liv og karriere
Da Peter Severin Steenstrup var kadett, konstruerte han en dampmaskin, og i 1839 anla han et mekanisk verksted. Han hadde da fartstid som skipsfører på Norges første dampskip, Constitutionen. I 1840 hadde han fått i oppdrag å bygge opp Carl Johans Verft i Horten som marinens hovedverft. I 1842 anla han forløperen til Akers mekaniske verksted ved Akerselva i Oslo. I 1854 flyttet verkstedet til Pipervika der det utvidet virksomheten til skipsbygging. Steenstrup ledet verkstedet til sin død. I 1852 var Steenstrup med på å stifte Polyteknisk Forening i Oslo, der han var formann fra 1853 til 1854.

Peter Severin Steenstrups far, Poul Steenstrup (1772–1864), var direktør for Sølvverket på Kongsberg og hadde vært med på Eidsvoll i 1814. Mora var niese av Bernt Anker, dengang Norges rikeste mann, og hadde vokst opp i Paleet i Christiania. 2. april 1835 giftet Peter Severin Steenstrup seg med sin kusine Sophie Augusta Collett (1811–1872) og kom dermed i familie med Camilla Collett og Henrik Wergeland.

## Referanser


## Eksterne lenker
* Om Steenstrups familie og etterkommere
* Portrettfoto i Polyteknisk forening
BAT

**Bat** eller **BAT** kan sikte til:

* Bat (egyptisk mytologi) - egyptisk gudinne
* Best tilgjengelige teknologi (Best Available Technology)
* British American Tobacco
* Baltiske språk (BAT)
* Batchfiler har filutvidelsesnavnet BAT i bl.a. MS-DOS
* British Antarctic Territory
* Bygg- og anleggsteknikk
Enova

**Enova SF** er et statsforetak, etablert i 2001, som inntil første halvår 2018 eies av Olje- og energidepartementet, deretter av Klima- og miljødepartementet. Finansieringen av virksomheten skjer via tildelte midler fra Energifondet. Tilgjengelige midler skal benyttes mest mulig kostnadseffektivt for å nå de målene myndighetene til en hver tid har for aktivitetene. Energifondet finansierer gjennom tilført avkastning fra «Fondet for klima, fornybar energi og energiomlegging». Dette fondet er i 2017 på 67,8 milliarder kroner. I tillegg finansieres Energifondet gjennom en avgift på strømregningen på 1 øre per kWh. Dette gir Enova en disponibel ramme på over fem milliarder kroner årlig ifølge Enova sin årsrapport for 2020.

Enova har en avtale med Olje- og energidepartementet om forvaltning av Energifondet fra 2017 til og med 2020. Avtalen innebærer en sterk satsing på reduksjon av klimagassutslipp og støtte til teknologiutvikling. Fra 2017 tok Enova også i bruk lån og garantier som nye virkemidler for å nå målene.

Enovas mål er å bidra til:

*Reduserte klimagassutslipp som bidrar til å oppfylle Norges klimaforpliktelser for 2030
*Økt innovasjon innen energi- og klimateknologi tilpasset omstillingen til lavutslippssamfunnet
*Styrket forsyningssikkerheten gjennom fleksibel og effektiv effekt- og energibruk.

Enova støtter utvikling av energi- og klimateknologi, energieffektive løsninger, og energitiltak som bidrar til økt forsyningssikkerhet. Dette gjøres hovedsakelig gjennom programmer som tilbyr finansiell støtte rettet mot de områdene hvor det kan dokumenteres størst effekt i form av reduserte klimagassutslipp, spart, omlagt eller produsert energi.

Enova har hovedkontor i Trondheim. Administrerende direktør er Nils Kristian Nakstad, styreleder er Tore Holm.

Enova kårer hvert år årets Enovatilskudd-bedrift som belønner en leverandør som skaper spesielt stor interesse for energitiltakene som mottar Enovatilskudd. Sammen med kunderelasjoner og antall prosjekter leverandørens kunder har registrert hos Enova, vil dette være et kriterium for utmerkelsen. Kåringen skjer på Enovakonferansen, og vinneren får diplom og et merke som kan brukes fritt i egen markedsføring. Vinner for 2016 ble Energiverket AS i Råde.

## Referanser


## Eksterne lenker
*
Indiana Jones og det siste korstog

***Indiana Jones og det siste korstog*** er en amerikansk action- og eventyrfilm fra 1989, regissert av Steven Spielberg. Den er den tredje filmen i filmserien om arkeologen Indiana Jones, spilt av Harrison Ford.

## Handling

Indiana Jones må dra til Venezia for å redde sin far fra kidnappere, og etterhvert blir han også involvert i nazistenes jakt på Den hellige Gral.

## Taglines

* *«He's back in an all new adventure. Memorial Day 1989.»*
* *«Have the adventure of your life keeping up with the Joneses.»*
* *«The man with the hat is back. And this time, he's bringing his Dad.»*

## Medvirkende
* Harrison Ford – Indiana Jones 
* Sean Connery – Professor Henry Jones 
* Denholm Elliott – Dr. Marcus Brody 
* Alison Doody – Dr. Elsa Schneider 
* John Rhys-Davies – Sallah 
* Julian Glover – Walter Donovan 
* River Phoenix – Indiana Jones (som ung) 
* Michael Byrne – Vogel

## Priser og nominasjoner

## Eksterne lenker
* 
*
Erling Fagerheim

**Erling Fagerheim** (1907–1987) var en norsk offiser og prest, født i Stryn av foreldre gårdbruker Elias Monsen Hogrenning og hustru Johanne Torsdatter.

Fagerheim ble i 1929 uteksaminert fra Underoffisersskolen for kavaleriet. I 1938 tok han teologisk embedseksamen ved Det teologiske menighetsfakultet. Etter å ha arbeidet som lærer ble han i 1939 innkalt til det militære, og 1. april 1940 tilsatt som instruktør ved Befalsskolen for kavaleriet.

Under den tyske invasjonen ble Fagerheim tatt til fange. Etter at krigsfangene i Sør-Norge var frigitt, forsøkte han å ta seg til  Åndalsnes, men da han kom fram var byen på tyske hender. Han ble identifisert som tidligere krigsfange og truet med henrettelse av en tysk offiser, men klarte å unnslippe og ta seg hjem til Stryn.

I 1941 flyktet Fagerheim til Sverige, hvorfra han tok seg via Sovjetunionen, Irak, India, Sør-Afrika og Island til Storbritannia. Her ble han løytnant i Den norske brigaden i Skottland. I 1942 ble han ordinert til prest i Den norske sjømannskirken med kong Haakon og kronprins Olav til stede. Han var en av to teologer som av den norske eksilregjeringen fikk dispensasjon til å tjenestegjøre samtidig som stridende offiser og feltprest.

Fagerheim var 1943&ndash;44 nestkommanderende og feltprest ved Den norske garnisonen på Svalbard. I 1944 kom han til Finnmark som kaptein og feltprest i 2. Bergkompani. Etter krigen tjenestegjorde han som feltprest ved Distriktskommando Nord-Norge og Distriktskommando Vest-Norge, inntil han i perioden 1949&ndash;53 ble brigadeprest ved Tysklandsbrigaden og deretter brigadeprest ved Brigaden i Nord-Norge. Etter dette var han i en tid sokneprest i Hamarøy og endelig sokneprest i Sirdal 1961&ndash;77.

Erling Fagerheim er hedret med Haakon VIIs Frihetskors.

## Referanser


## Litteratur
* Karthon Håland: *Med krage og pistol*, Luther Forlag, 1978
Den europeiske unions strukturfond

**EUs strukturfond** har til hensikt å sørge for økonomisk utjevning innen EU-området. Fondene finansieres av EU-budsjettet.

Om lag 1/3 av EU-budsjettet går til strukturfond.

EUs strukturfond består av 
* Sosialfond (ESF) Det europeiske sosialfond, opprettet med Romatraktaten fra 1958.
*Jordbruksfond (EAGGF) Det europeiske utviklings- og garantifond for landbruket oppdelt i garanti og utviklingsdel i 1964.
*Regionalfond (ERDF) Det europeiske Fond for Regional Utvikling, opprettet 1975
* Fiskerifond (FIFG) Det Finansielle Instrument for utvikling av Fiskeriene, opprettet 1993.
*Samhørighetsfondet.opprettet i 1994.

## Referanser


## Eksterne lenker )
*  Den Europæiske Fond for Regionaludvikling (EFRU)
*  ESF: Den Europæiske Socialfond
*  Finansieringen af den fælles landbrugspolitik
NNV

**NNV** er en forkortelse for blant annet: 

* Norges Naturvernforbund, Norges eldste natur- og miljøvernorganisasjon, grunnlagt i 1914. 
* Himmelretningen nord-nordvest.
Sonans privatgymnas

**Sonans** er en privat tilbyder av allmennfaglig utdanning på videregående skoles nivå. Tilbudet dekker tilbud til privatister (16 år og eldre) og til elever med skolerett (16–19 år) 

Sonans ble opprettet som Stavanger Private Gymnas våren 1989. Navnet ble endret til Sonans i 1999.

## Organisering
Sonans er en del av Lumi Gruppen. Kontoret er lokalisert i Oslo.

Sonans er en kjede av skoler for allmennfaglig videregående utdanning for privatister. Det er privatgymnas i Bergen, Drammen, Fredrikstad, Kristiansand, Oslo, Stavanger, Tromsø, Trondheim, og Tønsberg. Undervisningen foregår på kortere tid enn på videregående skoler, men med flere timer i uken. Elever kan også ta enkeltfag for å forbedre vitnemålet sitt eller for å oppnå allmenn studiekompetanse. Ved endt undervisning går alle elever opp til eksamen som privatister.

Alle videregående skoler er pr. 2017 solgt ut av Sonans-konsernet, og skolen fremstår som en ren privatistskole, i likhet med Bjørknes.

Sonans Online er en nettbasert videregående skole med allmenne fag. Elevene ved dette tilbudet har samme rettigheter og muligheter som privatister ved de øvrige skolene i Sonans.

## Eksterne lenker
*